Общинска Избирателна Комисия – Перник

**Протокол № 16/25.09.2019 г./**

 Днес, 25.09.2019г. , в 17.00 часа се проведе заседание на ОИК - Перник.

 На заседанието присъстват:

Надя Боянова

Моника Стоянова

Станка Рударска

Росица Рангелова

Румяна Петрова

Иво Михайлов

Аделина Стоянова

Станислава Тодорова

Отсъства по уважителни причини : Николай Добрев, Галя Никодимова, Изабел Ангелова, Лили Риджалска, Марин Георгиев

За протоколчик бе определена Румяна Петрова,

Заседанието се проведе при следния дневен ред:

1. Определяне на номерата в бюлетината на местните коалиции и на независимите кандидати, издигнати от инициативни комитети, за участие в изборите за общински съветници и за кметове на 27 октомври 2019 г.

2. Разни

Гласуване за предложения дневен ред:

„За” 8 членове

(Н. Боянова , М.Стоянова, С.Рударска, Р. Рангелова,

Р.Петрова,И.Михайлов, А.Стоянова,С.Тодорова, )

 Против: 0 членове

**По т.1** – Н.Боянова : Колеги, днес бе проведен жребий в ЦИК, във връзка с изпълнение на Решение № 1095-МИ от 13 септември 2019 г. на ЦИК за определяне поредността на номерата в бюлетината на участващите в изборите за общински съветници и кметове на 27.10.2019г. ОИК –Перник следва да определи поредността на номерата в бюлетината на местните коалиции и инициативен комитет регистрирани за участие в изборите с оглед поредността на вписване във входящия регистър. /Прочетен бе от нея проект на решение./ Ако сте съгласни проекта на решение да стане окончателно решение № 107-МИ , моля да гласувате .

 След проведеното гласуване ОИК Перник , взе следното решение :

           На основание чл. 87, ал. 1, т. 1 и чл. 423, ал 2 от Изборния кодекс и във връзка с Решение № 1095-МИ от 13 септември 2019 г. на ЦИК и с Решение № 1184-МИ от 25 септември 2019 г. на ЦИК, Общинска избирателна комисия - Перник

Р Е Ш И:

 1. Обявява следната поредност на номерата в бюлетината за гласуване в изборите за общински съветници и за кметове на 27 октомври 2019 г. на регистрираните в ОИК – Перник за участие в изборите за общински съветници и за кметове на 27 октомври 2019 г. местни коалиции, както следва:

67 ПП ВМРО-БНД (ОЗ,ЗНС,ОБТ БЪЛГАРСКИ ЛЕЙБЪРИСТИ)

68 ПП ЕНП /ПП "НИКОЛА ПЕТКОВ", ПП БЗНС И ПП БДФ/

69 БЪЛГАРСКИ ДЕМОКРАТИЧЕН ЦЕНТЪР - БДЦ (ЗС „Александър Стамболийски“, РДП, БСДП)

 2.Обявява поредността на номера в бюлетината за гласуване в изборите за общински съветници и за кметове на 27 октомври 2019 г. на регистрирания в ОИК – Перник за участие в изборите за общински съветници и за кметове на 27 октомври 2019 г. независим кандидат - Камелия Димитрова Божичкова, издигнат от инициативен комитет за кандидат за кмет на кметство Дивотино в община Перник, както следва :

70 Камелия Димитрова Божичкова

 Този номер се изписва в квадратчето за отразяване вота на избирателя, отпечатано в бюлетината за съответния вид избор срещу наименованието на местната коалиция и независимия кандидат за кмет на кметство Дивотино в община Перник.

 Решението подлежи на обжалване пред ЦИК в тридневен срок от обявяването му. Гласували поименно :

„За” 8 членове

(Н. Боянова , М.Стоянова, С.Рударска, Р. Рангелова,

Р.Петрова,И.Михайлов, А.Стоянова,С.Тодорова, )

 Против: 0 членове

 По т.2 от дневния ред ОИК Перник разисква организационни въпроси.

С това дневният ред бе изчерпан и заседанието закрито.

 Протоколчик: ......./п/………………

 /Р.Петрова/

 Председател: ……/п/………… Секретар:…………/п/……………

 /Н.Боянова/ /С.Рударска/